open-index/open-wikipedia-markdown huggingface dataset:
Vilde Bøe Risa

**Vilde Bøe Risa** (s. 13. heinäkuuta 1995) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2025 loppuun mennessä 91 maaottelua ja tehnyt niissä neljä maalia. MM-kilpailuissa 2019 hän pelasi avauskokoonpanossa Norjan kaikissa viidessä ottelussa. EM-kilpailuissa 2022 hän pelasi avauskokoonpanossa yhden ottelun ja tuli vaihdosta kentälle kahdessa muussa ottelussa. MM-kilpailuissa 2023 hän tuli ensimmäisessä ottelussa vaihdosta kentälle ja pelasi loput kolme ottelua avauskokoonpanossa. EM-kilpailuissa 2025 hän pelasi avauskokoonpanossa joukkueensa kolme alkulohko-ottelua.

Bøe Risa on edustanut seuratasolla englantilaista Manchester Unitedia kausina 2021–2023 ja espanjalaista Atlético Madridia syyskuusta 2023 alkaen. Hän pelasi Englannin Superliigassa kahden kauden aikana 29 ottelua ja teki niissä kaksi maalia. Hän on pelannut Espanjan liigassa kahden kauden aikana 56 ottelua ja tehnyt niissä kolme maalia. Hänen aiempia seurojaan ovat norjalainen Arna-Bjørnar, ruotsalainen Kopparbergs/Göteborg ja norjalainen Sandviken.

## Lähteet
Karijärvi (tilastoalue)

**Karijärvi** on Kouvolan tilastoalue Jaalan suuralueella. Se sijaitsee Kouvolan pohjoisosassa, entisen Jaalan kunnan alueella. Karijärvi on Kouvolan pohjoisin tilastoalue. Karijärvellä oli 359 asukasta vuonna 2023.

## Osa-alueet
### Kylät
*Siikava 
*Hartola
*Huhdasjärvi 
**Vesala
*Siikakoski
*Siikaniemi 
*Raajärvi
*Aurantola
*Uimila 
**Rautkoski
*Ansalahti 
*Paljakka

## Palvelut
### Kunnalliset ja julkiset palvelut
*Siikavan uimapaikka (Iso-Ruhmas) 
*Uimilan uimapaikka (Karijärvi)
*Huhdasjärven kylätalo

Karijärvi on erittäin harvaan asuttua, metsäistä seutua. Siellä ei sijaitse minkäänlaisia kaupallisia palveluita. Lähimmät kaupat ja mm. koulu sijaitsevat Jaalan kirkonkylällä.

## Lähteet
Heléne Fritzon

**Heléne Fritzon** (s. 29. syyskuuta 1960, Kristianstad, Ruotsi) on ruotsalainen sosiaalidemokraattinen poliitikko. Hän toimi Ruotsin maahanmuutto- ja turvapaikkaministerinä vuodesta 2017 vuoteen 2019 asti. Ennen valitsemistaan ministeriksi hän toimi Kristianstadin kunnan pormestarina. 

Fritzon valittiin Euroopan parlamentin jäseneksi vuoden 2019 europarlamenttivaaleissa.

## Lähteet

## Aiheesta muualla

*
Erik Bergkvist

**Erik Bergkvist** (1. toukokuuta 1965 Ruotsi – 20. helmikuuta 2024) oli ruotsalainen sosiaalidemokraattinen poliitikko. Bergkvist valittiin Euroopan parlamentin jäseneksi vuoden 2019 europarlamenttivaaleissa.

## Ura
Bergkvist valmistui kansantaloustieteen tohtoriksi vuonna 2001 Uumajan yliopistosta. Hänen väitöskirjansa oli nimeltään ”Freight Transportation: Valuation of Time and Forecasting of Flows".

Bergkvist toimi Västerbottenin lääninhallituksen puheenjohtajana vuodesta 2008. Hän toimi myös Ruotsin sosiaalidemokraattien puoluehallituksen jäsenenä vuodesta 2009 lähtien. Bergkvist oli myös Itämerikomission jäsen sekä Norrlandsfondenin ja Almi Nordin varapuheenjohtaja.

Aikaisemmin Bergkvist toimi Umeå Energi AB:n (2002–2006), Uumajan kunnan kulttuurilautakunnan (2002–2006) sekä Uumajan työväenyhdistyksen (2001–2009) puheenjohtajana.

Bergkvist kuoli keuhkosyöpään 20. helmikuuta 2024.

## Lähteet

## Aiheesta muualla
*
Ingrid Syrstad Engen

**Ingrid Syrstad Engen** (s. 29. huhtikuuta 1998) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2025 loppuun mennessä 92 maaottelua ja tehnyt niissä kuusi maalia.

Engen pelasi MM-kilpailuissa 2019 Norjan kaikki viisi ottelua alusta loppuun. EM-kilpailuissa 2022 hän pelasi Norjan kaikki kolme ottelua kokonaan. MM-kilpailuissa 2023 hän pelasi avauskokoonpanossa ensimmäisen alkulohko-ottelun ja tappiollisen neljännesvälieräottelun Japania vastaan sekä tuli vaihdosta kentälle kahdessa muussa alkulohko-ottelussa.. Japani-ottelun ensimmäinen maali merkittiin Engenin omaksi maaliksi. EM-kilpailuissa 2025 hän pelasi täydet minuutit kahdessa alkulohko-ottelussa ja tappiollisessa puolivälieräottelussa.

Engen on kotimaansa seurojen lisäksi edustanut saksalaista Wolfsburgia kausina 2019–2021, espanjalaista Barcelonaa kausina 2021–2025 ja ranskalaista Lyonia kesästä 2025 alkaen. Hän on voittanut Norjan-mestaruuden vuosina 2017 ja 2018, Saksan-mestaruuden vuonna 2020, Espanjan-mestaruuden vuosina 2022, 2023, 2024 ja 2025 sekä Mestarien liigan vuosina 2023 ja 2024.

## Lähteet
Mies katsoo kaakkoon

**Mies katsoo kaakkoon** (*Hombre mirando al sudeste*) on Eliseo Subielan käsikirjoittama ja ohjaama argentiinalainen draamaelokuva vuodelta 1986. Mystisessä tieteistarinassa ison psykiatrisen sairaalan lääkäri (Lorenzo Quinteros) saa hoidettavakseen oudon Rantesin (Hugo Soto), joka väittää olevansa avaruusolio ja viettää aikaansa pihalla katselemalla kaakon suuntaan. Psykiatri aloittaa laajan koe- ja tutkimussarjan päästäkseen selville miehen arvoituksesta. Rantes, lahjakas muusikko ja synnynnäinen johtaja, kerää muista potilaista itselleen ”opetuslapsia”. Miehen taustalta löytyy enkelimäinen nainen Beatriz (Ines Vernengo).

*Helsingin Sanomien* Mikael Fränti luonnehti elokuvaa sen tv-esityksen alla  patologisen viiltäväksi mysteerioksi, jonka muoto on äärimmäisen ankara ja tiukka. Silti siinä on myös viihdyttäviä elementtejä: upeita saksofonisooloja, Beethovenin oodia ilolle, kotielokuvien käyttöä sekä viittauksia Fellinin klovneriaan, Jean Vigon anarkismiin ja Buñuelin surrealismiin.

## Lähteet
Guro Reiten

**Guro Reiten** (s. 26. heinäkuuta 1994) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2025 loppuun mennessä 106 maaottelua ja tehnyt niissä 21 maalia. MM-kilpailuissa 2019 hän pelasi avauskokoonpanossa Norjan kaikissa viidessä ottelussa ja teki maalin alkulohko-ottelussa Nigeriaa vastaan. EM-kilpailuissa 2022 hän pelasi avauskokoonpanossa Norjan kaikki kolme ottelua ja teki ensimmäisessä ottelussa Pohjois-Irlantia vastaan joukkueensa neljännen maalin. MM-kilpailuissa 2023 hän pelasi täydet minuutit Norjan kaikissa neljässä ottelussa ja teki maalin alkulohko-ottelussa Filippiinejä vastaan rangaistuspotkusta sekä Norjan ainoan maalin tappiollisessa neljännesvälieräottelussa Japania vastaan. EM-kilpailuissa 2025 hän pelasi täydet minuutit kahdessa alkulohko-ottelussa ja tappiollisessa puolivälieräottelussa.

Reiten edustaa englantilaista Chelseaa, jonne hän siirtyi vuonna 2019 kotimaansa Lillestrømistä. Hän on voittanut Norjan-mestaruuden vuosina 2017 ja 2018 sekä Englannin-mestaruuden vuosina 2020, 2021, 2022, 2023, 2024 ja 2025. Hän on pelannut Englannin Superliigassa kauden 2024–2025 loppuun mennessä 109 ottelua ja tehnyt niissä 37 maalia.

## Lähteet
Ingrid Wold

**Ingrid Moe Wold** (s. 29. tammikuuta 1990 Gjøvik) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa vuoden 2020 loppuun mennessä 75 maaottelua ja tehnyt niissä kolme maalia. MM-kilpailuissa 2019 hän pelasi avauskokoonpanossa Norjan kaikissa viidessä ottelussa.

Wold edusti kotimaassaan pitkään Lillestrømiä. Vuoden 2020 alkupuolella hän siirtyi espanjalaisseura Madrid CFF:ään, jossa hän ehti pelata hetken ennen kuin koronaviruspandemia keskeytti kauden. Kesällä 2020 hän siirtyi englantilaisseura Evertoniin.

## Lähteet
Emilie Haavi

**Emilie Bosshard Haavi** (s. 16. kesäkuuta 1992) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa maaliskuun 2024 loppuun mennessä 101 maaottelua ja tehnyt niissä 16 maalia. MM-kilpailuissa 2019 hän pääsi kentälle vain yhden alkulohko-ottelun loppuhetkiksi. MM-kilpailuissa 2023 hän tuli Norjan ensimmäisessä ottelussa vaihdosta kentälle ja pelasi avauskokoonpanossa loput kolme ottelua.

Haavi on edustanut Norjan pääsarjassa Røaa ja Lillestrømiä sekä Yhdysvalloissa Boston Breakersia. Hän siirtyi vuoden 2022 alussa AS Romaan ja voitti vuonna 2023 Italian liigamestaruuden. Hän pelasi Serie A:ssa kevätkaudella 2022 Serie A:ssa kuusi ottelua ja teki niissä kolme maalia. Mestaruuskaudella hän pelasi 25 ottelua ja teki niissä kahdeksan maalia. Kaudella 2023–2024 hän on maaliskuun loppuun mennessä pelannut 20 liigaottelua ja tehnyt niissä kolme maalia.

## Lähteet
Osinachi Ohale

**Osinachi Ohale** (s. 21. joulukuuta 1991) on nigerialainen jalkapalloilija. Hän on pelipaikaltaan puolustaja. Hän on pelannut Nigerian naisten maajoukkueessa vuosien 2011, 2015 ja 2019 MM-kilpailuissa.

Ohale on kotimaansa lisäksi pelannut Yhdysvalloissa Houston Dashin joukkueessa sekä Ruotsissa Vittsjön ja Växjön joukkueissa.

## Lähteet
Ngozi Okobi

**Ngozi Okobi** (s. 14. joulukuuta 1993) on nigerialainen jalkapalloilija. Hän on pelipaikaltaan keskikenttäpelaaja. Hän on pelannut Nigerian naisten maajoukkueessa vuosien 2015 ja 2019 MM-kilpailuissa.

Okobi on kotimaansa lisäksi pelannut Yhdysvalloissa Washington Spiritin joukkueessa sekä Ruotsissa Vittsjön ja Eskilstunan joukkueissa.

## Lähteet
Jouni Ojala

**Jouni Ojala** (s. 1968 Ilmajoki) on suomalainen pesäpallotuomari.

Ojala pelasi lapsena Seinäjoen Maila-Jussien pesäpallokoulussa D-poikiin saakka, mutta innostui toimitsija- ja tuomaritehtävistä isänsä esimerkistä. Hän pääsi pääsarjatason otteluiden kirjuriksi jo 14-vuotiaana ja siirtyi myöhemmin tuomarin tehtäviin. A-tason tuomari hänestä tuli 1992, ja hän tuomitsi pääsarjassa vuoteen 2018 saakka, eli 27 kautta. Otteluita A-tasolla hänelle kertyi kaikkiaan 464. Viimeisen kerran Ojala tuomitsi pääsarjassa 8. kesäkuuta 2019, kun Imatran Pallo-Veikot ja Hyvinkään Tahko pelasivat Tallinnassa.

Ojala on tuominnut 13 Superpesiksen finaalia: seitsemän naisten ja kuusi miesten loppuottelua. Miesten Itä–Länsi-otteluissa hän on ollut pelituomarina kahdesti. Naisten arvo-ottelun Ojala on tuominnut kerran. Ojala valittiin vuoden tuomariksi 1995.

Koulutukseltaan Ojala on liikennetekniikan diplomi-insinööri ja siviilityönään hän on toiminut opetustehtävissä vuodesta 1995. Hän opettaa Aalto-yliopistossa liikennetekniikkaa ja maankäytön suunnittelua. Hänellä on vaimo ja yksi lapsi.

## Lähteet
Elise Thorsnes

**Elise Thorsnes** (s. 14. elokuuta 1988) on norjalainen jalkapalloilija. Hän on pelipaikaltaan hyökkääjä. Hän on pelannut Norjan naisten maajoukkueessa vuoden 2019 MM-kilpailujen päättyessä 118 maaottelua ja tehnyt niissä 19 maalia. MM-kilpailuissa 2019 hän pääsi vaihtopelaajana kentälle kahdessa ottelussa.

Thorsnes on kotimaansa pääsarjan lisäksi pelannut Australiassa ja Yhdysvalloissa.

## Lähteet
Daniş Tunalıgil

**Hüseyin Daniş Tunalıgil** (1915 – 22. lokakuuta 1975) oli turkkilainen diplomaatti, jonka JCAG-joukot murhasivat vuonna 1975 Itävallassa.

## Elämä ja ura
Tunalıgil syntyi  Ankarassa vuonna 1915. Hän valmistui Galatasarayn lukiosta vuonna 1933. Vuonna 1939 hän tuli ulkoministeriöön. Diplomaattisen uransa aikana hän oli ollut Turkin suurlähettiläänä  Jordaniassa, Jugoslaviassa, Alankomaissa ja lopulta Itävallassa.

## Murha
Keskipäivällä, 22. lokakuuta 1975, kolme aseistanutta miestä joilla oli automaattiaseet hyökkäsivät Turkin suurlähetystöön Wieniin, tappamalla vartijat ja astumalla sisään suurlähettilään toimistoon. Silloin militantit kysyivät häneltä oliko hän Turkin suurlähettiläs. Kun  vastaus oli myönteinen, he ampuivat hänet brittiläisillä ja israelilaisvalmisteisilla pistooleilla.  Tunalıgil kuoli paikan päällä ja militantit lähtivät nopeasti paikasta autolla.

Hyökkäystä seurasi toinen suunniteltu hyökkäys Turkin suurlähettilään Ismail Ereziin kohden Ranskassa 24. lokakuuta 1975 ja jossa kuoli hän ja hänen autonkuljettajansa.

Kolmea militanttia ei koskaan tunnistettu tai saatu kiinni  Se oli ensimmäinen Armenialaisen kansanmurhan oikeudellisten komandojen murha, ja vuoteen asti 1984 se oli vaatinut 20 turkkilaisen diplomaatin ja heidän lähisukulaisensa elämän.

## Lähteet
Maria Thorisdottir

**Maria Thorisdottir** (s. 5. kesäkuuta 1993) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa 26. kesäkuuta 2022 mennessä 60 maaottelua ja tehnyt niissä kolme maalia. MM-kilpailuissa 2019 hän pelasi Norjan kaikki viisi ottelua alusta loppuun.

Thorisdottir edustaa sarjatasolla englantilaista Manchester Unitedia, jonne hän siirtyi tammikuussa 2021 pelattuaan vuodesta 2017 alkaen saman liigan Chelseassa.

Thorisdottirin isä Thorir Hergeirsson on ollut Norjan naisten käsipallomaajoukkueen päävalmentajana joukkueen voittaessa olympiakultaa ja maailmanmestaruuksia.

## Lähteet
Tuomas Eriksson

**Tuomas Paavali Eriksson** (s. 26. toukokuuta 1980 Riistavesi) on kuopiolaislähtöinen muusikko. Eriksson soittaa kitaraa Risto-nimisessä yhtyeessä sekä on soittanut vetopasuunaa Rubik- ja PMMP-yhtyeissä. Hän asuu Tampereen Tammelassa.
Sam Kerr

**Samantha May "Sam" Kerr** (s. 10. syyskuuta 1993 Fremantle) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa 121 maaottelua ja tehnyt niissä 63 maalia. MM-kilpailuissa 2019 hän pelasi Australian kaikki neljä ottelua alusta loppuun ja teki yhteensä viisi maalia, yhden Italiaa ja neljä Kamerunia vastaan. Neljännesvälierässä Norjaa vastaan hän epäonnistui ottelun ratkaisseessa rangaistuspotkukilpailussa joukkueensa ensimmäisenä laukojana. Hänet nimettiin vuonna 2019 maajoukkueen kapteeniksi.

Kerr on sarjatasolla pelannut kotimaansa lisäksi Yhdysvalloissa, ja vuoden 2020 alusta lähtien hän on edustanut Englannin superliigassa pelaavaa Chelseaa. Hän voitti Englannin Superliigan mestaruuden kausina 2019–2020, 2020–2021, 2021–2022 ja 2022–2023. Hän oli liigan paras maalintekijä kausina 2020–2021 ja 2021–2022. Hän oli lehdistön valinta kausien 2021–2022 ja 2022–2023 parhaaksi pelaajaksi, ja ensin mainitulla kaudella myös liigapelaajat valitsivat hänet vuoden parhaaksi.

## Lähteet

## Aiheesta muualla
Clare Polkinghorne

**Clare Polkinghorne** (s. 1. helmikuuta 1989) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa 157 maaottelua ja tehnyt niissä 16 maalia. MM-kilpailuissa 2019 hän pelasi kaksi ottelua.

Polkinghorne on sarjatasolla pelannut aiemmin kotimaansa lisäksi Japanissa, Yhdysvalloissa ja Norjassa. Hän on huhtikuusta 2021 alkaen edustanut ruotsalaista Vittsjötä.

## Lähteet
Steph Catley

**Stephanie "Steph" Catley** (s. 26. tammikuuta 1994) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa 110 maaottelua ja tehnyt niissä kolme maalia. MM-kilpailuissa 2019 hän pelasi Australian kaikki neljä ottelua alusta loppuun ja teki rangaistuspotkukilpailussa Australian ainoan maalin neljännesvälierässä Norjaa vastaan.

Catley on sarjatasolla pelannut kotimaansa lisäksi Yhdysvalloissa ja kesästä 2020 alkaen englantilaisseura Arsenalissa.

## Lähteet
Alanna Kennedy

**Alanna Stephanie Kennedy** (s. 21. tammikuuta 1995 Campbelltown) on australialainen jalkapalloilija. Hän on pelipaikaltaan keskuspuolustaja. Sarjatasolla Kennedy edustaa Englannin FA WSL -liigassa Manchester Cityä, johon hän siirtyi Tottenham Hotspurista vuonna 2021. Hän on pelannut Australian naisten maajoukkueessa ennen vuoden 2023 MM-kilpailujen alkua 109 maaottelua ja tehnyt niissä kahdeksan maalia. Kennedy pelasi ensimmäisen maaottelunsa vuonna 2012, ja hän on kuulunut MM-kisajoukkueeseen vuosina 2015 ja 2019. Vuoden 2019 MM-kilpailuissa hän pelasi Australian kaikissa neljässä ottelussa täyden ajan siihen saakka kunnes hänet ajettiin ulos jatkoajalla neljännesvälieräottelussa Norjaa vastaan.

Kennedy on sarjatasolla pelannut kotimaansa lisäksi Yhdysvalloissa ja Englannissa.

## Lähteet

## Aiheesta muualla
Chloe Logarzo

**Chloe Logarzo** (s. 22. joulukuuta 1994) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa vuoden 2020 loppuun mennessä 48 maaottelua ja tehnyt niissä seitsemän maalia. MM-kilpailuissa hän pelasi Australian kaikki neljä ottelua avauskokoonpanossa ja teki maalin Brasiliaa vastaan.

Logarzo on sarjatasolla pelannut kotimaansa lisäksi Ruotsissa, Norjassa, Yhdysvalloissa ja Englannissa.

## Lähteet
Intian presidentinvaali 2017

**Intian presidentinvaali 2017** oli valitsijamiesvaali, jossa parlamentin ala- ja ylähuoneen edustajat sekä osavaltioiden lainsäätäjät valitsivat Intian uuden presidentin. Vastakkain olivat Intian kansanpuoluetta edustanut Ram Nath Kovind ja Intian kongressipuolueen Meira Kumar, molemmat ehdokkaat olivat kastittomia eli daliteja. Vaalit voitti Ram Nath Kovind, josta tuli Intian 14. presidentti.

Ram Nath Kovind oli entinen Biharin kuvernööri ja Meira Kumar toimi parlamentin alahuoneen ensimmäisenä naispuolisena puhemiehenä. 

Valitsijamiehiä oli 4986, joista 4851 äänesti ja 77 ääntä hylättiin, jolloin hyväksyttyjen äänten kokonaismäärä oli 4774.

Eri osavaltioista saaduilla äänillä on Intian vaalitavasta johtuen erilainen painoarvo, joka riippuu osavaltion väkiluvusta. Tämän vuoksi Uttar Pradeshin osavaltiosta saaduilla äänillä oli korkein painoarvo eli 208. Sikkimistä saatujen äänien painoarvo oli vaalien pienin, seitsemän. Kovind sai 2930 ääntä, joiden painoarvo oli 702 044, Meira Kumar sai 1844 ääntä, joiden painoarvo oli 367 314.

## Lähteet
Keltti (kaupunginosa)

**Keltti** on Kouvolan kaupunginosa ja tilastoalue Kuusankosken suuralueella. Se sijaitsee entisen Kuusankosken kaupungin lounaisosassa, Kymijoen rannalla. Siellä sijaitsee Keltin kylä. Asukkaita Keltin tilastoalueella ja kaupunginosassa on 163. Myös Inginmaan kylä kuuluu Keltin kaupunginosaan. Keltti rajautuu lännessä Iitin kuntaan ja Lyöttilän sekä Niinimäen kyliin.

Keltissä sijaitsee Kymen Paviljonki, jossa on muun muassa kahvila-ravintola.

## Osa-alueet
### Kylät
*Keltti 
*Inginmaa 

## Lähteet
Elise Kellond-Knight

**Elise Kellond-Knight** (s. 10. elokuuta 1990) on australialainen jalkapalloilija. Hän on pelipaikaltaan keskikenttäpelaaja, joka on pelannut myös puolustajana. Hän on pelannut Australian naisten maajoukkueessa vuoden 2020 loppuun mennessä 113 maaottelua ja tehnyt niissä kaksi maalia. Hänet valittiin MM-kisojen tähdistöjoukkueeseen vuosina 2011 ja 2015. Vuoden 2019 MM-kilpailuissa hän pelasi kolme ottelua ja teki Australian tasoitusmaalin neljännesvälieräottelussa Norjaa vastaan.

Kellond-Knight on sarjatasolla pelannut kotimaansa lisäksi muun muassa Saksassa, Ruotsissa ja Yhdysvalloissa.

## Lähteet
Caitlin Foord

**Caitlin Foord** (s. 11. marraskuuta 1994) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa 109 maaottelua ja tehnyt niissä 29 maalia. Hänet palkittiin vuoden 2011 MM-kilpailujen parhaana nuorena pelaajana. Vuoden 2019 MM-kilpailuissa hän pelasi Australian kaikissa neljässä ottelussa ja teki maalin alkulohko-ottelussa Brasiliaa vastaan.

Foord on sarjatasolla pelannut kotimaansa lisäksi muun muassa Yhdysvalloissa ja kaudesta 2020–2021 alkaen englantilaisseura Arsenalissa. Hän on kolmen kauden aikana pelannut Englannin Superliigassa 56 ottelua ja tehnyt niissä 20 maalia.

## Lähteet

## Aiheesta muualla
Jo Gi-hyang

**Jo Gi-hyang** (hangul: 조 기향, s. 23. syyskuuta 1963) on eteläkorealainen kilpauransa päättänyt maahockeypelaaja ja olympiamitalisti.

Jo kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.

## Lähteet
* Jo Gi-Hyang Bio, Stats, and Results Olympics at Sports-Reference.com 

### Viitteet
Ellie Carpenter

**Ellie Carpenter** (s. 28. huhtikuuta 2000) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2023 MM-kilpailujen alkua 62 maaottelua ja tehnyt niissä kolme maalia. Hän pelasi maajoukkueessa ensimmäisenä 2000-luvulla syntyneenä. Vuoden 2019 MM-kilpailuissa hän pelasi Australian kaikki neljä ottelua.

Carpenter on pelannut kotimaansa lisäksi muun muassa Yhdysvalloissa ja oli NWSL:n kaikkien aikojen nuorin pelaaja liittyessään Portland Thornsin joukkueeseen vuonna 2018. Kesällä 2020 hän siirtyi ranskalaisseura Olympique Lyoniin, jossa hän voitti Mestarien liigan vuosina 2020 ja 2022. Carpenter on julkisesti homoseksuaali ja seurustelee joukkuetoverinsa Lyonista, Daniëlle van de Donkin kanssa.

## Lähteet
Hayley Raso

**Hayley Raso** (s. 5. syyskuuta 1994) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa ennen vuoden 2023 MM-kilpailujen alkua 71 maaottelua ja tehnyt niissä 12 maalia. Vuoden 2019 MM-kilpailuissa hän pelasi Australian kaikissa neljässä ottelussa, joista kahdessa avauskokoonpanon pelaajana.

Raso on pelannut kotimaansa lisäksi Yhdysvalloissa Washington Spiritin ja Portland Thornsin joukkueissa sekä Englannissa kaudella 2020–2021 Evertonin ja kausilla 2021–2023 Manchester Cityn joukkueessa. Hän siirtyi heinäkuussa 2023 espanjalaisseura Real Madridiin.

## Lähteet
Park Sun-ja

**Park Sun-ja** (hangul: 박 순자, s. 3. tammikuuta 1966) on eteläkorealainen kilpauransa päättänyt maahockeypelaaja ja olympiamitalisti.

Park kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa. Park teki olympiaturnauksessa kaksi maalia, kummatkin Etelä-Korean 3–1-voittoon päättyneessä alkulohko-ottelussa Kanadaa vastaan.

## Lähteet
* Park Sun-Ja Bio, Stats, and Results Olympics at Sports-Reference.com 

### Viitteet
Lydia Williams

**Lydia Williams** (s. 13. toukokuuta 1988) on australialainen jalkapalloilija. Hän on pelipaikaltaan maalivahti. Hän on pelannut Australian naisten maajoukkueessa 102 maaottelua. MM-kilpailuissa 2019 hän pelasi Australian kaikki neljä ottelua.

Williams on sarjatasolla pelannut kotimaansa lisäksi Ruotsissa, Yhdysvalloissa, Ranskassa ja Englannissa, jossa hän on edustanut kausina 2020–2022 Arsenalia sekä tammikuusta 2023 alkaen Brighton & Hove Albionia.

## Lähteet
Emily van Egmond

**Emily van Egmond** (s. 12. heinäkuuta 1993) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 128 maaottelua ja tehnyt niissä 30 maalia. Hän on kuulunut Australian MM-kisajoukkueeseen vuosina 2011, 2015 ja 2019. Vuoden 2019 MM-kilpailuissa hän pelasi avauskokoonpanossa Australian jokaisessa neljässä ottelussa.

Van Egmond on seuratasolla pelannut kotimaansa lisäksi Saksassa, Yhdysvalloissa ja Englannissa. Hän on tammikuusta 2022 alkaen edustanut San Diego Wavea.

Emily van Egmondin isä Gary van Egmond on myös maajoukkuejalkapalloilija.

## Lähteet

## Aiheesta muualla
Tameka Yallop

**Tameka Yallop** (o.s. **Butt**, s. 16. kesäkuuta 1991) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 114 maaottelua ja tehnyt niissä 12 maalia. MM-kilpailuissa 2019 hän pelasi kolme Australian neljästä ottelusta avauskokoonpanossa.

Yallop on seuratasolla pelannut kotimaansa lisäksi Saksassa, Ruotsissa, Norjassa ja Englannissa. Hän on elokuusta 2022 alkaen edustanut norjalaista Brannia. Hän pelasi kaudella 2021–2022 Englannin Superliigassa West Ham Unitedin joukkueessa 16 ottelua ja teki niissä yhden maalin.

Tameka Yallop elää avioliitossa uusiseelantilaisen maajoukkuejalkapalloilijan Kirsty Yallopin kanssa.

## Lähteet
Gema Simon

**Gema Simon** (s. 19. heinäkuuta 1990) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa vuoden 2019 MM-kilpailujen päättyessä 11 maaottelua. Hän kuului MM-kisajoukkueeseen mutta ei päässyt pelaamaan.

Simon on seuratasolla pelannut Australian lisäksi Norjassa Avaldsnesin joukkueessa. Kotimaassaan hän on pisimpään edustanut Newcastle Jetsiä.

Gema Simonin pikkuserkku Kyah Simon on myös maajoukkuejalkapalloilija.

## Lähteet
Emily Gielnik

**Emily Gielnik** (s. 13. toukokuuta 1992) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa vuoden 2020 loppuun mennessä 37 maaottelua ja tehnyt niissä kahdeksan maalia. Vuoden 2019 MM-kilpailuissa hän pelasi kolmessa ottelussa ja epäonnistui rangaistuspotkukilpailussa neljännesvälieräottelussa Norjaa vastaan.

Gielnik on seuratasolla pelannut kotimaansa lisäksi Englannissa Liverpoolin joukkueessa, Norjassa Avaldsnesin joukkueessa, Saksassa Bayern Münchenin joukkueessa ja Ruotsissa Vittsjön joukkueessa.

## Lähteet
Mary Fowler

**Mary Boio Fowler** (s. 14. helmikuuta 2003 Cairns) on australialainen jalkapalloilija. Hän on pelipaikaltaan hyökkääjä. Hän pelasi Australian naisten maajoukkueessa ensimmäisen kerran 15-vuotiaana ja on ennen vuoden 2023 MM-kilpailujen alkua pelannut 37 maaottelua, joissa hän on tehnyt kymmenen maalia. Hän kuului Australian joukkueeseen MM-kilpailuissa 2019 mutta ei päässyt turnauksessa kentälle.

Fowler edusti tammikuusta 2020 kesään 2022 saakka ranskalaisseura Montpellieriä. Hän siirtyi heinäkuussa englantilaiseen Manchester Cityyn. Hän pelasi ensimmäisellä kaudellaan Englannin Superliigassa 11 ottelua, joissa hän teki yhden maalin.

Fowlerin vanhempien sukujuuret ovat Irlannissa ja Papua-Uusi-Guineassa.

## Lähteet
Laura Giuliani

**Laura Giuliani** (s. 5. kesäkuuta 1993 Milano) on italialainen jalkapalloilija. Hän on pelipaikaltaan maalivahti. Hän on pelannut Italian naisten maajoukkueessa 103 maaottelua. Hän pelasi kaksi ottelua EM-kilpailuissa 2017 ja oli Italian joukkueen ykkösmaalivahti MM-kilpailuissa 2019 ja EM-kilpailuissa 2022. Hän oli varamaalivahtina MM-kilpailuissa 2023.

Giuliani edustaa kotimaassaan AC Milania, johon hän siirtyi Juventuksesta kesällä 2021. Hän on pelannut Saksassa vuosina 2012–2017.

## Lähteet
Gotthard Flensborg

**Gotthard Flensborg** (1723 Flensborg, Tanska – 1803 Tukholma) oli Viaporin linnoitusarkkitehti ja Porvoon kaupungin kaupunginarkkitehti.

Flensborg opiskeli arkkitehdiksi vuodesta 1741 Tukholmassa arkkitehti Carl Hårlemanin oppilaana. Suomessa Flensborg aloitti Loviisassa mutta siirtyi sen jälkeen Viaporiin, myöhempään Suomenlinnaan 1751. Pommerin sodan rahoittamiseksi linnoitustyö hiljentyi 1758 ja Flensborgin piti siirtyä Porvoon kaupungin palvelukseen 1760.

Rouva Holmin keittiöstä 11. kesäkuuta 1760 karanneen tulipalon jälkeen Flensborg nimitettiin Porvoon kaupungin kaupunginarkkitehdiksi. Tuolloin Porvoon kaupungin rakennuksista oli palanut 2/3.

Flensborgin suunnitelmien mukaisesti Porvooseen rakennettiin mm. kauppatorin ympärille silloinen kauppakeskus Porvoon raatihuoneen läheisyyteen sekä seitsemän kivirakennusta 1760–1766. Raatihuone rakennettiin 1764. Flensborg luopui kaupunginarkkitehdin tehtävästä 1770 ja ryhtyi linnoitustyökersantiksi. Tuolloin Porvoon maistraatti antoi hänelle todistuksen, jonka mukaan hän oli tullut Porvooseen 1760 ja vastannut sen jälkeen Porvoon raatihuoneen, neljän kaksikerroksisen talon, kahden yksikerroksisen kivitalon ja kahden kiviaidan rakentamisesta.

Flensborg suunnitteli lisäksi Myrskylän seurakunnan Myrskylän kirkon kellotapulin, mikä on rakennettu nykyistä 1803 rakennettua kolmatta kirkkoa ennen. Itselleen hän rakennutti Porvooseen kivitalon, joka on nykyään Runoilijakoti.

## Lähteet

## Aiheesta muualla
*
Elena Linari

**Elena Linari** (s. 15. huhtikuuta 1994) on italialainen jalkapalloilija. Hän on pelipaikaltaan puolustaja. Hän on pelannut Italian naisten maajoukkueessa 119 maaottelua. Hän pelasi EM-kilpailuissa 2017 Italian kaikki kolme ottelua alusta loppuun, kuten myös MM-kilpailuissa 2019 kaikki viisi ottelua, EM-kilpailuissa 2022 kaikki kolme ottelua ja MM-kilpailuissa 2023 kaikki kolme ottelua.

Linari edustaa Italian Serie A:ssa AS Romaa, johon hän siirtyi tammikuussa 2021. Aiemmin hän on pelannut kotimaassaan Fiorentinassa ja Bresciassa sekä edustanut kaksi vuotta espanjalaista Atlético Madridia ja puoli vuotta ranskalaista Girondins de Bordeaux'ta.

## Lähteet
Alia Guagni

**Alia Guagni** (s. 1. lokakuuta 1987) on italialainen jalkapalloilija. Hän on pelipaikaltaan puolustaja. Hän on pelannut Italian naisten maajoukkueessa vuoden 2019 MM-kilpailujen päättyessä 77 maaottelua ja tehnyt niissä viisi maalia. MM-kilpailuissa 2019 hän pelasi avauskokoonpanossa Italian kaikissa viidessä ottelussa.

Guagni edustaa kotimaassaan Fiorentinaa. Hänet palkittiin naisten Serie A:n vuoden pelaajana 2017 ja 2018.

## Lähteet
Sosiaalidemokraattinen puolue (Andorra)

**Sosiaalidemokraattinen puolue** (; PS) on andorralainen sosiaalidemokraattinen puolue.

Andorran sosiaalidemokraattinen puolue, PS perustettiin vuonna 2000, kun Agrupament Nacional Democràtic hajosi kahteen osaan. PS:n perustaja oli Jaume Bartumeu. Puolue sai vuoden 2001 vaaleissa kuusi paikkaa Andorran parlamenttiin. Se pystyi kasvattamaan osuuttaan seuraavissa vaaleissa, ja vuoden 2009 vaaleissa PS sai peräti 45,8 prosenttia äänistä. Parlamenttiin se sai 14 edustajaa eli puolet paikoista.

PS:n puoluejohtaja Jaume Bartumeusta tuli vuoden 2009 vaalien jälkeen uusi pääministeri. Tilanne kriisiytyi kuitenkin kaksi vuotta kestäneeksi umpikujaksi, jonka aikana valtion budjettia ei edes pystytty lyömään lukkoon. Andorrassa järjestettiinkin uudet vaalit vuonna 2011. PS menetti vuoden 2011 vaaleissa suurimman puolueen paikkansa ja sai kuusi edustajaa parlamenttiin. Puolue ajautui tämän jälkeen sisäiseen kriisiin, ja kesäkuun puoluekokous oli riitainen eikä niissä ollut lähellekään kaikki paikalla. Uudeksi puoluejohtajaksi valittiin Víctor Naudi i Zamora, jonka tukena oli poissaolojen takia käytännössä vain 39 prosenttia äänioikeutetuista.

Naudi ja Bartumeu jättivät sosiaalidemokraatit vuonna 2013. Bartumeu perusti uuden parlamenttiryhmän. Vuoden 2015 vaaleissa PS sai enää vain kolme paikkaa parlamenttiin. Puolueen johtoon nousi vuonna 2017 Pere López Agràs. Vuoden 2019 vaaleissa PS nousi jälleen toiseksi suurimmaksi puolueeksi, ja se sai seitsemän edustajaa.

## Lähteet

## Aiheesta muualla
*Kotisivut
Barbara Bonansea

**Barbara Bonansea** (s. 13. kesäkuuta 1991) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 64 maaottelua ja tehnyt niissä 21 maalia. MM-kilpailuissa 2019 hän pelasi avauskokoonpanossa Italian kaikissa viidessä ottelussa ja teki kaksi maalia ensimmäisessä alkulohko-ottelussa Australiaa vastaan.

Bonansea edustaa kotimaassaan Juventusta. Aiemmin hän on pelannut Torinossa ja Bresciassa.

## Lähteet

## Aiheesta muualla
Katrina Gorry

**Katrina Gorry** (s. 13. elokuuta 1992) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 94 maaottelua ja tehnyt niissä 17 maalia. MM-kilpailuissa 2019 hän pelasi kahdessa ottelussa. Vuonna 2014 hänet valittiin Aasian parhaaksi naispelaajaksi.

Gorry on seuratasolla pelannut kotimaansa lisäksi muun muassa Yhdysvalloissa ja Norjassa. Hän on maaliskuusta 2022 alkaen edustanut ruotsalaista Vittsjötä.

Gorry sai tyttären vuonna 2021 ja pojan vuonna 2024. Hän on kihloissa entisen joukkuetoverinsa, ruotsalaisen Clara Markstedtin kanssa.

## Lähteet
Toyota Corolla (2018)

**Toyota Corolla E210** on Toyota Corollan 12. sukupolven malli, jota on valmistettu vuodesta 2018 lähtien. Valmistaja luopui vuodesta 2006 alkaen käytössä olleesta hatchbackin Auris-mallinimestä, ja kaikkia korimalleja myydään jälleen Corolla-mallinimen alla. Vain Taiwanissa hatchbackin nimenä säilyi **Toyota Auris** vuoteen 2020 saakka. Kiinassa osaa sedanin malliversioista myydään nimellä **Toyota Levin**. Lisäksi Euroopassa farmaria myydään myös Suzuki Swace -nimisenä.

## Toyota Corolla (2018–)
Geneven autonäyttelyssä keväällä 2018 esiteltiin ensimmäisenä korimallina viisiovinen hatchback, joka oli ensiesittelyn aikaan vielä Auris-niminen.  Farmarimalli Touring Sports esiteltiin saman vuoden syksyllä Pariisin autonäyttelyssä ja sedan loppuvuonna. Farmarimallista on saatavana myös hieman maastokelpoisempi Trek-versio, jonka maavara on 20 millimetriä perusmallia korkeampi. Corolla perustuu samalle pohjalevylle kuin esimerkiksi Toyota C-HR- ja Prius-mallit. 

Vuoden 2019 Euro NCAP -kolaritestistä Corolla sai tulokseksi täydet viisi tähteä.  

## Lähteet

## Aiheesta muualla
Aurora Galli

**Aurora Galli** (s. 13. joulukuuta 1996) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 41 maaottelua ja tehnyt niissä viisi maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle kahdessa ottelussa. Hän teki turnauksessa kaksi maalia alkulohko-ottelussa Jamaikaa vastaan ja yhden maalin neljännesvälieräottelussa Kiinaa vastaan.

Galli edusti kotimaassaan Juventusta, kunnes hän vuonna 2021 siirtyi Evertoniin.

## Lähteet
Toyota Proace City

**Toyota Proace City** on Toyotan vuodesta 2019 lähtien valmistama pieni pakettiautomalli. Auto on kehitetty suuremman Toyota Proacen tavoin yhteistyössä PSA-konsernin kanssa, ja sen lähes identtiset sisarmallit ovat Citroën Berlingo, Peugeot Partner, Opel Combo sekä Fiat Doblò. Mallista on saatavana myös viisi- tai seitsemänpaikkainen tila-autoversio nimeltään Proace City Verso.

Proace City esiteltiin Birminghamin hyötyajoneuvonäyttelyssä huhtikuussa 2019. Sisarmalliensa tavoin siitä on valittavana kaksi koripituutta. Moottorivalikoimassa ovat 1,2-litrainen (110&nbsp;hv) bensiinimoottori sekä 1,5-litrainen (100/130&nbsp;hv) dieselmoottori. 
 

## Lähteet

## Aiheesta muualla
Nissan NV250

**Nissan NV250** on Nissanin vuosina 2019–2021 valmistama paketti- ja tila-automalli, joka on toisen sukupolven Renault Kangoon lähes identtinen sisarmalli. Aiemmin Nissanilla oli vuosina 2003–2009 mallistossaan silloisen ensimmäisen sukupolven Kangoon sisarmalli Nissan Kubistar. Mallin seuraajaksi tuli Nissan Townstar, joka on kolmannen sukupolven Kangoon sisarmalli.

NV250 oli valittavana kahdella eri kori- ja akselivälipituudella. Tila-autoversio oli kuitenkin saatavana ainoastaan lyhytkorisena. Ainoa moottorivaihtoehto oli 1,5-litrainen dieselmoottori, josta oli valittavana kolme eri tehovaihtoehtoa.

## Lähteet

## Aiheesta muualla
Valentina Bergamaschi

**Valentina Bergamaschi** (s. 22. tammikuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 28 maaottelua ja tehnyt niissä neljä maalia. MM-kilpailuissa 2019 hän pelasi avauskokoonpanossa neljässä ottelussa ja tuli vaihtopelaajana kentälle yhdessä ottelussa.

Bergamaschi edustaa kotimaassaan AC Milania. Hän on aiemmin pelannut myös Sveitsissä.

## Lähteet
Toyota Avensis Verso

**Toyota Avensis Verso** on Toyotan vuosina 2001–2009 valmistama tila-automalli, joka korvasi Toyota Picnicin. Edeltäjänsä tavoin sitä myytiin Japanissa nimellä **Toyota Ipsum**. Singaporessa ja Hongkongissa mallin nimenä oli **Toyota Picnic**, lisäksi Tanskassa oli saatavana **Toyota SportsVan** -niminen tavarankuljetusversio. Avensis Verson korvasi Euroopassa Toyota Verso ja muilla markkina-alueilla Toyota Isis. 

## Lähteet

## Aiheesta muualla
Manuela Giugliano

**Manuela Giugliano** (s. 18. elokuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa 93 maaottelua ja tehnyt niissä 11 maalia. Hän pelasi EM-kilpailuissa 2017 kaksi ottelua ja MM-kilpailuissa 2019 Italian kaikki viisi ottelua alusta loppuun. EM-kilpailuissa 2022 hän pelasi kaksi ottelua ja MM-kilpailuissa 2023 joukkueensa kaikissa otteluissa täydet minuutit.

Giugliano on edustanut kotimaassaan  AS Romaa vuodesta 2019 alkaen. Aiemmin hän on edustanut muun muassa Veronaa, Bresciaa ja AC Milania.

## Lähteet
IBM 704

**IBM 704** oli IBM:n valmistama suurtietokone, joka julkaistiin 7. toukokuuta 1954. Tietokone oli ensimmäinen sarjatuotettu tietokone, jossa oli liukulukulaskentaan laitetuki.

Tietokoneessa käytettiin ferriittirengasmuistia Williams-putkien sijaan. Tietokoneessa oli muistia aluksi  36-bittistä sanaa, joka myöhemmin kasvoi.  sanaa oli suurin määrä. Tietokonetta valmistettiin 136 kappaletta.

Tietokoneen pääarkkitehti oli Gene Amdahl.

FORTRAN ja LISP -ohjelmointikielet kehitettiin alustalla.
Tietokonetta käytettiin MIT:ssä laskemaan ja ennakoimaan Sputnik 1:n kiertorata 11. lokakuuta 1957. Tietokonetta käytettiin myös varhaiseen tietokoneella tehdyn musiikin tuottamiseen Bell Labsissa. Ensimmäiseen käytettiin Ferranti Mark 1:stä. Konetta käytettiin puhesyntetisaattorin kehitykseen ja esitykseen käytetty *Daisy Bell* inspiroi Arthur C. Clarkea, joka oli seuraamassa tekniikan esitystä.

Ohjelmat syötettiin magneettinauhalla tai reikäkortilla.

## Lähteet

## Aiheesta muualla
* Dokumentaatiota bitsavers.org-sivustolla 
* From the IBM 704 to the IBM 7094
Daniela Sabatino

**Daniela Sabatino** (s. 26. kesäkuuta 1985) on italialainen jalkapalloilija. Hän on pelipaikaltaan hyökkääjä. Hän on pelannut Italian naisten maajoukkueessa vuoden 2019 MM-kilpailujen päättyessä 64 maaottelua ja tehnyt niissä 27 maalia. MM-kilpailuissa 2019 hän pelasi avauskokoonpanossa yhdessä ottelussa ja tuli vaihtopelaajana kentälle kahdessa ottelussa.

Sabatino edustaa kotimaassaan AC Milania, jonne hän siirtyi vuonna 2018 pelattuaan kahdeksan vuotta Bresciassa.

## Lähteet
Kiskojen kaiku

**Kiskojen Kaiku** on Mervi Pakkasen kirjoittama romaani, joka julkaistiin keväällä 2019.

## Tarina

*Kiskojen kaiussa* kertojana on Sinikka-tytön sisäinen ääni. Tytön ajatukset kartoittaa matkaa Myllykosken ja Kouvolan välillä kahden isoäitiensä välillä junalla 1950-luvulla. Äiti ja isä ovat töissä ja vanhemmat jäävät tytölle etäiseksi .  

Toinen isoäiti asuu Myllykoskella aseman lähellä, jossa ahdistuksen kohteeksi nousee salaperäinen matkustajakoti Rauhala. Verhojen takana tapahtuu outoja asioita, joista ei puhuta. Toinen isoäiti asuu Kouvolassa Töröstin mäen lähellä, jossa myös puhumattomuus on hyve. Puhumattomuus saa tytön mielikuvituksen liikkeelle ja herättää kafkamaista pelkoa pikkutytössä. 

Kirjan paikat pohjaa Pakkasen omiin lapsuusmuistoihin, ja rautatieläisten tarinoihin. Veturin kuljettajaa traumatisoi junan alle jättäytyvät ihmiset. Veturimies piti mukanaan köyttä tarjotakseen sitä vaihtoehdoksi. 

Myllykosken yhteiskoulun voimistelusalin tunti perustuu omaan välittömään kokemukseen. Kirja päättyy traumaattiseen kuvaukseen oppitunnista, jossa voimistelunopettaja panee tytön kiipeämään köyttä pitkin voimistelusalin kattoon, ja alas tullessa kömpelö lapsi polttaa kätensä vereslihalle.

:"Pysähtyä ei saa. Pitää keskittyä. Kuka nyt huutaa? Puhuva nukke. Minä en osaa keskittyä yhtaikaa jalkoihin ja käsin. Kiipeäminen raastaa minut kappaleiksi. Kehoni osat alkavat hajota. Vielä yksitellen, kunnes lopulta läiskähtävät päin naamaa kuin kaivon mustiin peilivesiin. Väräjävät silmät korvat jalat.
:Onko tämä jo katto. Sinikka liukui alas. Ei hallitusti, ei hitaasti otetta siirtämällä ja naru siivosti jalkojen välissä, vaan täysin otteensa menettäneenä. Aivan katon rajassa hän tajusi korkeutensa, voima katosi käsivarsista ja hän alkoi valua raskaasti suhunnaan alas ja sai vaarallisesta todellisuuden katoamisesta vereslihan kirveltävänä näkyviin kämmenissään. Sai kämmeniinsä samanlaiset ihmisen verityön jäljet kuin pulu jalkoihinsa"  Kiskojen kaiku sukupolvien takaa (2019, BOD).

Todellisuudessa kävi huonommin. Luokkakaverit kertovat kuinka voimistelun opettaja kiusasi ja nimitteli fyysisesti kömpelöä tyttöä luokan edessä. Voimistelutunnin päätyttyä luokkatoveri ihmetteli, miksi tyttö käveli rataa pitkin, sillä ratahan piti ylittää poikittain eikä pitkittäin. Kun tyttö kuoli junan alle, seuraavalla voimistelutunnilla opettaja vaan totesi etteihän tyttö vaan hänen takiaan junan alle jäänyt. Se onkin merkittävää, mitä jäi sanomatta.

:"Anteeksianto voimaannuttaa, mutta vääryyksiä ei pidä unohtaa, vaan oppia niistä. Siksi nämä omakohtaiset muistelmateokset ovat tärkeitä. Oman merkittävän tilityksen julkaiseminen on helppoa. Siitä on osoituksena tämä Mervi Pakkasen Books on Demand julkaisema teos, jota painetaan yksilöllisesti  kysynnän mukaan. Pakkasen teos on syntynyt kirjoittajakurssin tuotoksena. Se on esimerkkiteos niille, jotka ovat kirjoittaneet tai aikeissa kirjoittaa ylös omat muistonsa."

## Aiheesta muualla
* Mervi Pakkasen haastattelu Kouvolan Sanomissa 20.4.2019

## Lähteet
Valentina Cernoia

**Valentina Cernoia** (s. 22. kesäkuuta 1991) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 46 maaottelua ja tehnyt niissä seitsemän maalia. MM-kilpailuissa 2019 hän pelasi Italian kaikki viisi ottelua alusta loppuun.

Cernoia edustaa kotimaassaan Juventusta, jonne hän siirtyi vuonna 2017 Bresciasta.

## Lähteet
Mervi Pakkanen

**Mervi Pakkanen** (s. 1952 Valkeala) on suomalainen kirjailija, joka on asunut lapsuutensa ensimmäiset kahdeksan vuotta Kouvolassa ja viettänyt nuoruutensa Joutsenossa. Kirjojaan hän ei kirjoita kesäasunnollaan Savitaipaleella Etelä-Karjalassa vaan residenssissään Laukaassa Keski-Suomessa. Viimeisen kirjansa "Kiskojen kaiku" kirjailija kirjoitti muistilappusista lyijykynällä.   

Aikaisemmalta ammatiltaan hän on psykologi, josta nykyään on eläkkeellä.

Pakkasen perheeseen kuuluvat aviomies, kolme lasta ja yhdeksän lastenlasta.

## Kirjat
* Kanootti (2001, Karisto)
* Tunne yllättää, selkokielinen novellikokoelma (2003, Me Itse ry)
* Ruusuranta (2013)
* Tilinteon hetkiä (2013)
* Kiskojen kaiku – sukupolvien takaa (2019, BOD).

Tekstejä ollut noin 15 antologiassa.

## Lähteet
Formiga

**Miraildes Maciel Mota**, taiteilijanimeltään **Formiga** (s. 3. maaliskuuta 1978) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 189 maaottelua ja tehnyt niissä 26 maalia. Hän on ainoana pelannut olympialaisissa joka kerta, kun naisten jalkapallo on kuulunut kisaohjelmaan vuodesta 1996 alkaen. Maailmanmestaruuskilpailuihin hän on osallistunut ennätykselliset seitsemän kertaa ja hän on vanhin MM-lopputurnauksessa pelannut nainen oltuaan 41-vuotiaana mukana vuonna 2019.

Formiga edustaa seuratasolla ranskalaista Paris Saint-Germainia.

## Lähteet

## Aiheesta muualla
Thaisa

**Thaisa de Moraes Rosa Moreno**, taiteilijanimeltään **Thaisa** (s. 17. joulukuuta 1988) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 82 maaottelua ja tehnyt niissä kuusi maalia. MM-kilpailuissa hän pelasi Brasilian kaikki neljä ottelua alusta loppuun ja teki maalin neljännesvälieräottelussa Ranskaa vastaan. Ensimmäisen naisten maaottelunsa hän pelasi vuonna 2013.

Thaisa edustaa seuratasolla italialaista AC Milania. Hän on kotimaansa lisäksi pelannut myös Ruotsissa, Islannissa ja Yhdysvalloissa.

## Lähteet
Hopeakurjenpolvi

**Hopeakurjenpolvi** (*Geranium argenteum*) on kurjenpolvikasvien (Geraniaceae) heimoon ja Geraniales-lahkoon kuuluva koristekasvi. Kasvilaji on peräisin Euroopasta. Kasvi kasvaa yleensä 8–15 senttimetrin pituiseksi.

## Lähteet

## Aiheesta muualla
* Global Biodiversity Information Facility (GBIF): ''Geranium argenteum''
Andressa Alves da Silva

**Andressa Alves da Silva** (s. 10. marraskuuta 1992) on brasilialainen jalkapalloilija. Hän on pelipaikaltaan keskikenttäpelaaja tai hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 84 maaottelua ja tehnyt niissä 18 maalia.

Andressa edustaa seuratasolla espanjalaista FC Barcelonaa.

## Lähteet
William O. Steele

**William Owen Steele** (22. joulukuuta 1917 Franklin, Tennessee – 25. kesäkuuta 1979 Signal Mountain, Tennessee) oli yhdysvaltalainen kirjailija. Steelen vuonna 1958 kirjoittama *[[The Perilous Road]]*-kirja voitti Newbery-mitalin. Neljä vuotta myöhemmin ilmestynyt teos *Winter Danger* voitti Lewis Carroll Shelf Award-palkinnon.

Steele oli naimisissa kirjailija Mary Q. Steelen kanssa.

## Lähteet
Espanjanvirtabarbi

**Espanjanvirtabarbi** (*Luciobarbus comizo*) tai **espanjanbarbi**  on särkien (Cyprinidae) heimoon kuuluva kalalaji, jota tavataan Pyreneiden niemimaan lounaisosissa. Laji voi kasvaa jopa 80 senttimetrin mittaiseksi. Espanjanbarbilla on kylkiviivallaan noin 50 suomua. Kansainvälinen luonnonsuojeluliitto luokittelee lajin silmälläpidettäväksi.

## Lähteet
Valentina Giacinti

**Valentina Giacinti** (s. 2. tammikuuta 1994) on italialainen jalkapalloilija. Hän on pelipaikaltaan hyökkääjä. Hän on pelannut Italian naisten maajoukkueessa vuoden 2019 MM-kilpailujen päättyessä 30 maaottelua ja tehnyt niissä seitsemän maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle kahdessa ottelussa. Hän teki maalin neljännesvälieräottelussa Kiinaa vastaan.

Giacinti edustaa kotimaassaan AS Romaa. Aiemmin hän on edustanut Napolia, kausina 2013–2017 Atalantaa, kaudella 2017–2018 Bresciaa, kausina 2018–2022 AC Milania ja kevätkaudella 2022 lainasopimuksella Fiorentinaa. Hän oli kausilla 2017–2018 ja 2018–2019 Serie A:n paras maalintekijä; hän teki kummallakin kaudella 21 maalia.

## Lähteet
Antonov A-1

**Antonov A-1** oli neuvostoliittolainen puurakenteinen alkeisliitokoneperhe, joka perustui Oleg Antonovin vuonna 1930 suunnittelemaan **Standart-2**-liitokoneeseen (). Standart-2 pohjautui aiempaan Standart-1 -liitokoneeseen. A-1-perheen koneita rakennettiin erittäin suurina määrinä: pelkästään päävariantteja U-s3, U-s4 ja P-s2 rakennettiin noin 5&nbsp;400 kappaletta. A-1 oli pohjana myös kaksipaikkaiselle Antonov A-2:lle. A-1 ja A-2-malleja oli rakennettu vuoteen 1937 mennessä yli 7&nbsp;600 kappaletta.

A-1-perheen koneet poikkesivat joiltakin osin toisistaan, mutta merkittävä osa koneiden osista oli vaihdannaisia eri versioiden välillä. Rakenne oli aikakauden alkeisliitokoneille tyypillinen: yläsiipikonfiguraatioon asennettu siipi yhdistyi palkkirakenteisen rungon välityksellä peräsimeen, ja ohjaaja istui palkin etuosassa olleella istuimella. Laskuteline koostui rungon alle asennetusta laskeutumissuksesta, joskin joissain koneissa käytettiin myös píeniä puupyöriä.

Varhaisemmissa alkeiskoulutusversioissa (mallitunnus U, ven. *У*) oli tasaleveä siipi, kun myöhemmissä suorituskykyisemmissä liitolentoversioissa (mallitunnus P, ven. *П*) oli pidemmän kärkivälin ja kärkeä kohti kapenevat siivet. P- ja P-mallin koneissa käytettiin myös puurakenteista ohjaamokatetta. Kehittynein malleista oli hinauslähtöä silmällä pitäen suunniteltu B (ven. *Б*), jossa oli P-mallin muutosten lisäksi kuvullinen ohjaamo.  

A-1-koneita rakennettiin toisen maailmansodan aikana ilman lisenssiä THK- ja MKEK-lentokoneverstailla. THK valmisti Ps-2 ja Us-4 versioita mallitunnuksilla **THK-7 ja THK-4**, kun MKEK käytti koneeseen tunnusta **MKEK 6**.

## Tekniset tiedot

## Lähteet

## Aiheesta muualla
Tsingeli

**Tsingeli** (*Zingel zingel*) on ahventen (Percidae) heimoon kuuluva kalalaji. 

## Ulkonäkö ja koko
Tsingeli on ruumiinmuodoltaan solakka ja liereä, ja sillä on ahvenen tapaan kaksi selkäevää. Se kasvaa tavallisesti 15–20 senttimetrin mittaiseksi. 

## Levinneisyys ja elinympäristö
Lajia tavataan Tonavan ja Dnestrin vesistöissä. Sen tarkka levinneisyys näissä jokiverkostoissa on epäselvä, koska monilta alueilta ei ole saatavilla tuoreita esiintymistietoja.

## Ravinto ja elintavat
Tsingeli on pohjakala, ja pysyttelee päivisin kivien alla piilossa. Öisin se etenee nykäyksittäin etsien ravintoaan, joka on hyönteisten toukkia, matoja, mätiä ja kalanpoikasia. Tsingelit kutevat maalis-huhtikuussa. Mätimunia niillä on noin 5 000.

## Lähteet
* 

### Viitteet
Tonavankiiski

**Tonavankiiski** (*Gymnocephalus schraetser*) on ahventen (Percidae) heimoon kuuluva kalalaji. Sen pituus on tavallisesti 15–25, korkeintaan 30 senttimetriä. 
Tonavankiisket kutevat huhti-toukokuussa, ja mätimunia on noin 10 000. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.

## Lähteet
Venetsiantokko

**Venetsiantokko** (*Pomatoschistus canestrinii*) on tokkojen (Gobiidae) heimoon kuuluva kalalaji. Se kasvaa tavallisesti 5–6 senttimetrin mittaiseksi. Venetsiantokkoa tavataan Jadrojoessa sekä Venetsian ympäristössä.

## Lähteet
Salaria

**Salaria** on luikeroiden (Blenniidae) heimoon kuuluva kalasuku. Siihen kuuluu FishBasen mukaan viisi lajia.

## Lajit

* *[[Salaria atlantica]]* (Doadrio, Perea & Yahyaoui, 2011)
* *[[Salaria basilisca]]* (Valenciennes, 1836) – Seepraluikero
* *[[Salaria economidisi]]* (Kottelat, 2004) – Kreikanluikero
* *[[Salaria fluviatilis]]* (Asso, 1801) – Jokiluikero
* *[[Salaria pavo]]* (A. Risso, 1810) – Riikinkukkoluikero

## Lähteet